16. ΠΡΟΕΔΡΙΚΟ ΔΙΑΤΑΓΜΑ υπ’ αριθ.119 της 10/18 Μαρτ.1988 (ΦΕΚ Α΄51) Ίδρυση Εργαστηρίου Δυναμικών Συστημάτων και Προσομοίωσης στο Τμήμα Μηχανικών Παραγωγής και Διοίκησης του Πολυτεχνείου Κρήτης και καθορισμός του εσωτερικού κανονισμού του. 17. ΠΡΟΕΔΡΙΚΟ ΔΙΑΤΑΓΜΑ υπ’  αριθμ.188 της 28/31 Μαρτ.1989 (ΦΕΚ Α΄89) Ανασύνθεση της Διοικούσας Επιτροπής του Πολυτεχνείου Κρήτης και τροποποίηση διατάξεων του Π.Δ.52/1983 σχετικά με τις προϋποθέσεις για την αυτοδύναμη λειτουργία των τμημάτων του ιδρύματος αυτού. Έχοντας υπόψη: 1.Τις διατάξεις: α)Του άρθρ.44 παρ.2 του Νόμ.1268/1982 (ΦΕΚ 87 Α΄) β)Του άρθρ.18 παρ.5 του Νόμ.1771/1988 (ΦΕΚ 71 Α΄) 2.Τη γνώμη της Διοικούσας Επιτροπής του Πολυτεχνείου Κρήτης (συνεδριάσεις 354/13.11.1987 και 367/6.5.1988) και  3.Την 133/1989 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων, αποφασίζουμε: Ανασύνθεση Διοικούσας Επιτροπής Άρθρ.1.-1.Από την έναρξη ισχύος του παρόντος δ/τος η Διοικούσα Επιτροπή του Πολυτεχνείου Κρήτης που προβλέπεται από τις διατάξεις του άρθρ.3 του Νόμ.545/1977 (ΦΕΚ 46-Α΄) και των Π.Δ. 259/1979 (ΦΕΚ72-Α΄) και 323/1983 (ΦΕΚ 116-Α΄) ανασυντίθεται ως ακολούθως: α)7 μέλη τα οποία ορίζονται με απόφαση του Υπουργού Εθνικής Παιδείας και Θρησκευμάτων. Ως μέλη της κατηγορίας αυτής ορίζονται: ι)Μέλη του Διδακτικού Ερευνητικού Προσωπικού των ΑΕΙ της χώρας. ιι)Πρόσωπα αναγνωρισμένου κύρους είτε στον τομέα των επιστημών, των γραμμάτων ή τεχνών είτε στο χώρο της τοπικής αυτοδιοίκησης ή των τοπικών επιστημονικών και κοινωνικών φορέων. ιιι)Πρόσωπα με γνώσεις και πείρα σε θέματα σχεδιασμού, οργάνωσης και διοίκησης των ΑΕΙ. Με την ίδια απόφαση του Υπουργού Εθνικής Παιδείας και Θρησκευμάτων ορίζονται και δύο αναπληρωματικά μέλη της Διοικούσας Επιτροπής. β)3 μέλη εκπρόσωποι του ΔΕΠ του Πολυτεχνείου Κρήτης που εκλέγονται με τους αναπληρωτές τους από το σύνολο των μελών ΔΕΠ του ιδρύματος. Οι εκπρόσωποι του ΔΕΠ εκλέγονται από κοινό ψηφοδέλτιο και ανήκουν υποχρεωτικά σε διαφορετικά Τμήματα εφ’ όσον υπάρχουν υποψηφιότητες. Με την επιφύλαξη αυτή εκλέγονται κατά σειρά οι 3 πρώτοι σε αριθμό ψήφων, έπονται οι αναπληρωτές τους, οι οποίοι πρέπει να ανήκουν στο ίδιο τμήμα με το μέλος που αναπληρώνουν, εφόσον υπάρχουν υποψηφιότητες. Κάθε μέλος ΔΕΠ του ιδρύματος μπορεί να εκδηλώσει προτίμηση για 2 το πολύ υποψηφίους ανεξάρτητα από το Τμήμα στο οποίο ανήκουν. Η όλη διαδικασία πραγματοποιείται με τη φροντίδα Τριμελούς Επιτροπής που αποτελείται από τα παλαιότερα ως προς τον χρόνο διορισμού στο Πολυτεχνείο Κρήτης, μέλη ΔΕΠ. Περιπτώσεις ισοψηφιών κατά τη διαδικασία εκλογής αντιμετωπίζονται με κλήρωση. Αν στο ίδρυμα αρχίσουν την εκπαιδευτική λειτουργία τους νέα τμήματα και στα τμήματα αυτά υπηρετούν περισσότερα από 5 μέλη, ΔΕΠ, τότε στη ΔΕ συμμετέχει και ένας εκπρόσωπος του ΔΕΠ των τμημάτων αυτών, που εκλέγεται με την ίδια ως άνω διαδικασία. γ)3 μέλη, εκπρόσωποι των φοιτητών του Πολυτεχνείου Κρήτης, που υποδεικνύονται με τους αναπληρωτές τους από κοινού από τους υφιστάμενους φοιτητικούς συλλόγους, σύμφωνα με τις διατάξεις του άρθρ.2 παρ.3 εδαφ. Β΄ του Νόμ.1268/1982 όπως τροποποιήθηκε με το άρθρ.79 παρ.1 εδαφ. α΄ του Νόμ.1566/1985. Οι εκπρόσωποι των φοιτητών προέρχονται από διαφορετικά Τμήματα. Αν τα Τμήματα στα οποία έχουν εισαχθεί φοιτητές είναι λιγότερα από τρία το πολυπληθέστερο Τμήμα υποδεικνύει δύο εκπροσώπους. δ)Ένα μέλος εκπρόσωπος όλων των λοιπών κατηγοριών προσωπικού (Ειδικού Εκπαιδευτικού, Ειδικού Διοικητικού Τεχνικού και Διοικητικού) του Πολυτεχνείου Κρήτης, που εκλέγεται με τον αναπληρωτή του από το σύνολο του υπηρετούντος προσωπικού των κατηγοριών τούτων. Η διαδικασία εκλογής του εκπροσώπου της κατηγορίας αυτής πραγματοποιείται με τη φροντίδα της συνδικαλιστικής οργάνωσης που έχει τα περισσότερα μέλη. Αν δεν υπάρχει συνδικαλιστική οργάνωση ορίζεται τριμελής επιτροπή από τον Προϊστάμενο Γραμματείας του Ιδρύματος ή αυτού που εκτελεί τα αντίστοιχα χρέη. ε)Ένα (1) μέλος εκπρόσωπος της Τοπικής Αυτοδιοίκησης που υποδεικνύεται από την Τοπική Ένωση Δήμων και Κοινοτήτων του Νομού Χανίων. 2.Τα μέλη της Διοικούσας Επιτροπής διορίζονται με απόφαση του Υπουργού Εθνικής Παιδείας και Θρησκευμάτων. Με την ίδια απόφαση: α)ορίζονται ο  Πρόεδρος και 2 Αντιπρόεδροι που προέρχονται  και οι 3 από τα μέλη των εδαφ. α και β  της  προηγούμενης  παραγράφου, β)οι αρμοδιότητες (Αντί για τη σελ.636,513(α) Σελ. 636,513(β) Τεύχος 1101-Σελ.55 Πολυτεχνείο Κρήτης 31.ΗΑ.γ.15-17 των Αντιπροέδρων κατ’ αντιστοιχία των αναφερομένων στις διατάξεις του εδαφ. ζ της παρα.3 του άρθρ.11 του Νόμ.1268/1982 και γ)η αναπλήρωση του Προέδρου και των Αντιπροέδρων σε περίπτωση απουσίας, κωλύματος ή και ελλείψης. 3.Η θητεία των εκπροσώπων των εδαφ.β,δ της προηγούμενης παραγράφου είναι διετής και υπολογίζεται από την ημερομηνία ανάδειξης ή εκλογής τους. 4,Η θητεία των εκπροσώπων των φοιτητών είναι ετήσια και αρχίζει με την έναρξη του επόμενου πανεπιστημιακού έτους μετά την εκλογή τους. Κατ’ εξαίρεση η θητεία των πρώτων εκπροσώπων των φοιτητών λήγει με τη λήξη του ακαδημαϊκού έτους 1989-1990. 5.Η Διοικούσα Επιτροπή λειτουργεί νόμιμα έστω κι αν δεν έχουν εκλεγεί ή υποδειχθεί οι κατά την παρ.1 του παρόντος άρθρου εκπρόσωποι. 6.Η Διοικούσα Επιτροπή βρίσκεται σε απαρτία όταν τα παρόντα μέλη είναι περισσότερα από τα απόντα και με την επιπλέον προϋπόθεση ότι είναι παρόντα τουλάχιστον 5 από τα μέλη που αναφέρονται στα εδαφ.α και β της παρ.1 μεταξύ των οποίων οπωσδήποτε ο Πρόεδρος ή ο αναπληρωτής του. Αυτοδύναμη λειτουργία Τμημάτων Άρθρ.2.-(Αντικαθίσταται η παρ.1 άρθρ.7 Π.Δ. 52/1983, ΦΕΚ Α΄27, ανωτ. αριθ.8). Άρθρ.3.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως, εκτός από τις διατάξεις του άρθρ.1 των οποίων η ισχύς αρχίζει 2 μήνες μετά τη δημοσίευσή του. 